بگیل اوغلو امران بویو (دوققوزونجو بوی)

بگیل اوْغلو امران بوْیو دده قوْرقود کیتابی‌نین درسدن نۆسخه‌سی اساسیندا اوْن ایکی بوْیدان بیریدیر.

 موْضوع 
بایاندور خان یئنه اوْتاغینی قۇردورموشدور، گلن هدیه‌لری آلیر ایدی. آنجاق، چوْخ کدرلی‌ایدی. سوْروشانلارا، "هدیه‌لر آز، من ایندی بۇ بَیلره نه وئره‌جه‌یَم" دئدی. گۆرجوستانین خراجی اوْلان بیر آت، بیر قێلینج و بیر چوْماغی، بگیل بَیه وئریب، اوْنو سرحد کوْماندانلیغینا تعیین ائتدی. بگیل بۇ وظیفه‌نی چوْخ یاخشی کئچیردی. بایاندور خان اوْنو شرفلندیردی. بیر گۆن، بگیل بَی اوْوا چێخدی. وۇردوغو مارالین آرخاسینجا گئدرکن، آیاغی سێنیب. اوْ حالدا، گۆج بلا اوْباسینا واردی. چوْخ کئچمه‌دن، سێنمیش آیاغی بۆتون اوْبانین دیلینده بگیلین الیندن بئزدیر اوْلان دۆشمنلر، بۇنو فۆرصت بیلیب، بگیلین اوْباسینا هۆجوم حاضیرلیغینا گیریشدیلر. بگیلین بۇندان خبری اوْلونجا، درین کدره قاپیلیب. آتاسی‌نین بۇ حالینی گؤرن اوْغلو، وضعیتی اؤیره‌نینجه، "من نئجه بیر اؤولاد اوْلوم دا، آتامین عوضینه دؤیوشمه‌ییم" دئیه‌رک، آتاسی‌نین آتینا میندی، قێلینجینی اله آتیب یایینی تاخدی کافیرلر بگیل بَیین آتینی تانیییردیلار. آتلی‌نین ده اوْنون اوْغلو اوْلدوغونو اؤیرندیلر. اۆستونه گلیبلر. اوْغلان داوادا مغلوب اوْلدو. الله-ه یالواردی. الله جبراییل-ا، "بۇ قۇلوما قێرخ ایگیدین گۆجونو وئردیم" دئدی. بۇ دفعه، اوْغلان کافیری یئردن یئره وۇردو. کافیر، بگیلین دینینی قبول ائدیب. آتاسی اوْغلونا قارشی قارا داغدان یایلاق، آت سۆروسوندن وئردی. دده‌م قوْرقود گلدی، بۇ اوْغوزنامه‌نی دئییب. آدی "بگیل اوْغلو امران اوْلسون" دئدی.

 اؤنجه‌کی بوْی:باسات تپه گؤزو اؤلدوردویو داستاندا یئری
دوْققوزونجو بوْی سوْنراکی بوْی:اۇشون قوْجا اوْغلو سگرک

 قایناقلار 

بؤلمه:دده قورقود کیتابی
بؤلمه:دده قورقود کیتابی‌نین بویلاری